રામકબીર ભજનની વેબસાઈટ પર આપનું હાર્દિક સ્વાગત છે. ભજન એ રામકબીર ભક્ત સમાજની આગવી પહેચાન છે. જન્મ હોય, મૃત્યુ હોય, વિવાહ હોય કે અન્ય સામાજિક પ્રસંગ હોય, આપણા વડીલો ભેગા મળી ભજનો ગાતા હતા. પાછલા થોડાક વરસોમાં દેશદુનિયામાં થયેલ ફેરફારો સાથે ભક્ત સમાજના સભ્યોની જીવનશૈલીમાં પણ મોટું પરિવર્તન આવ્યું છે. આપણા સમાજના મોટા ભાગના સભ્યો ભારતની સીમાઓ ઓળંગીને અમેરિકા, કેનેડા, ઈંગ્લેન્ડ, પનામા જેવા દેશોમાં સ્થાયી થવા લાગ્યા છે. બીજું, સ્પર્ધાત્મક વાતાવરણમાં ઉછરતી નવી પેઢીને માટે ભેગા મળી ભજન કરવાનું વધુને વધુ મુશ્કેલ થવા લાગ્યું છે. એવે વખતે નવી પેઢીને આપણી બહુમૂલ્ય ભજનપરંપરાની જાણકારી મળે અને એમને ભજનમાં રસ જાગે એ હેતુથી ભજનના ગ્રંથો ઉપરાંત એના ઓડિયો, વિડીયો રેકોર્ડ કરી સૌને માટે અહીં ઉપલબ્ધ કરવામાં આવેલ છે.